text: দীর্ঘদিন পর প্রাণ ফিরল শ্রেণিকক্ষে দীর্ঘদিন পর প্রাণ ফিরল শ্রেণিকক্ষে – দেশের গর্জন | Desher Garjan
  দীর্ঘদিন পর প্রাণ ফিরল শ্রেণিকক্ষে
  আপডেট টাইম : রবিবার, ১২ সেপ্টেম্বর ২০২১, ১২:১৫ অপরাহ্ন
  গর্জন ডেস্কঃ দীর্ঘ প্রায় দেড় বছর পর স্কুলে ফিরল শিক্ষার্থীরা। রোববার দেশের স্কুল-কলেজ খুলে দিলে সকাল থেকেই একটা সাজ সাজ অবস্থা দেখা গেছে স্কুলগুলোতে।
  আজ রোববার (১২ সেপ্টেম্বর) সকাল থেকে সিলেটসহ সারাদেশের স্কুল-কলেজে স্বাস্থ্যবিধি মেনে শুরু হয়েছে সশরীরে একাডেমিক কার্যক্রম।
  একাধিক শিক্ষাপ্রতিষ্ঠান ঘুরে দেখা গেছে, ক্লাস চালু হওয়ায় শিক্ষক- শিক্ষার্থীদের মধ্যে ব্যাপক উচ্ছ্বাস। তবে এ উচ্ছ্বাসের সঙ্গে অভিভাবকের মধ্যে কিছু শঙ্কাও দেখা গেছে। বিদ্যালয় কর্তৃপক্ষ অভিভাবকদের অভয় দিয়ে যথাযথ স্বাস্থ্যবিধি মেনে শিক্ষার্থীদের স্কুলে পাঠানোর পরামর্শ দিচ্ছে।
  সেখানে অভিভাবকদের সঙ্গে, আবার দীর্ঘদিন পর দেখা হওয়া সহপাঠীদের সঙ্গে গল্প করছে। ফটক খুলে দেয়ার পর তারা গিয়ে নিজেদের আসনে বসে। তবে তাদের সবাইকে স্বাস্থ্যবিধি মেনে বসতে দেখা গেছে। সবার মুখেই ছিল মাস্ক। স্কুলগুলোর ফটকে কোথায় কোথায় শিক্ষার্থীদের শরীরের তাপমাত্রা মেপে তারপর প্রবেশ করতে দেয়া হচ্ছে। রাখা আছে হ্যান্ড স্যানিটাইজার।